CELEX: 32014D0271
Language: ro
Date: 2014-05-12 00:00:00
Title: Decizia de punere în aplicare 2014/271/PESC a Consiliului din 12 mai 2014 de punere în aplicare a Deciziei 2010/656/PESC de reînnoire a măsurilor restrictive impuse împotriva Côte d'Ivoire

13.5.2014   
            
            
               RO
            
            
               Jurnalul Oficial al Uniunii Europene
            
            
               L 138/108
            
         DECIZIA DE PUNERE ÎN APLICARE 2014/271/PESC A CONSILIULUI
   din 12 mai 2014
   de punere în aplicare a Deciziei 2010/656/PESC de reînnoire a măsurilor restrictive impuse împotriva Côte d'Ivoire
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2),
   având în vedere Decizia 2010/656/PESC a Consiliului din 29 octombrie 2010 de reînnoire a măsurilor restrictive impuse împotriva Côte d'Ivoire (1), în special articolul 6 alineatul (2),
   întrucât:
   
               (1)
            
            
               La 29 octombrie 2010, Consiliul a adoptat Decizia 2010/656/PESC.
            
         
               (2)
            
            
               Consiliul a efectuat o revizuire a măsurilor menționate la articolul 4 alineatul (1) litera (b) și la articolul 5 alineatul (1) litera (b) din Decizia 2010/656/PESC, în conformitate cu articolul 10 alineatul (3) din respectiva decizie.
            
         
               (3)
            
            
               Consiliul a stabilit că nu mai există motive pentru menținerea unei persoane pe lista prevăzută în anexa II la Decizia 2010/656/PESC.
            
         
               (4)
            
            
               În plus, informațiile referitoare la două persoane de pe lista prevăzută în anexa II la Decizia 2010/656/PESC ar trebui actualizate.
            
         
               (5)
            
            
               Prin urmare, Decizia 2010/656/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Anexa II la Decizia 2010/656/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 12 mai 2014.
      
         
            Pentru Consiliu
         
         
            Președintele
         
         C. ASHTON
      
   
   
      (1)  JO L 285, 30.10.2010, p. 28.
   
      ANEXĂ
      Anexa II la Decizia 2010/656/PESC se modifică după cum urmează:
      
                  I.
               
               
                  Rubrica referitoare la persoana indicată mai jos se înlocuiește cu următorul text:
                  
                               
                           
                           
                              Nume (și eventualele pseudonime)
                           
                           
                              Informații de identificare
                           
                           
                              Motivele desemnării
                           
                        
                              4.
                           
                           
                              Marcel Gossio
                           
                           
                              Născut la 18 februarie 1951 la Adjamé. Număr de pașaport: 08AA14345 (se prezumă că a expirat la 6 octombrie 2013)
                           
                           
                              Mandat de arestare internațional pe numele său. Implicat în deturnarea de fonduri publice și în finanțarea și înarmarea milițiilor.
                              Personaj-cheie al finanțării clanului Gbagbo și al milițiilor. Gossio este, de asemenea, un personaj central în cadrul traficului ilicit de arme.
                              Fondurile considerabile pe care le-a deturnat, precum și cunoașterea de către acesta a rețelelor ilegale de armament fac ca Marcel Gossio să constituie în continuare un risc pentru stabilitatea și securitatea din Côte d'Ivoire.
                           
                        
            
                  II.
               
               
                  Rubrica referitoare la persoana indicată mai jos se redenumește după cum urmează:
                  „Justin Koné Katina” se înlocuiește cu „Justin Koné Katinan”.
               
            
                  III.
               
               
                  Rubrica referitoare la persoana indicată mai jos se elimină:
                  Oulaï Delafosse.